Source: https://www.cargobull.com/ro/Declara%C5%A3ie-de-confiden%C5%A3ialitate_222_655.html
Timestamp: 2019-02-18 19:12:16+00:00
Document Index: 2601706

Matched Legal Cases: ['articolul 6', 'articolul 6', 'articolul 6', 'articolul 6', 'articolul 6', 'articolul 6', 'articolul 26', 'articolul 6', 'articolul 6', 'articolul 6']

– Schmitz Cargobull (România)
Pachetele de utilități Schmitz Cargobull
Bine aţi venit pe website-ul Schmitz Cargobull AG. Bineînţeles, protecţia datelor dumneavoastră cu caracter personal, precum şi prelucrarea echitabilă şi transparentă a datelor reprezintă un aspect important pentru noi. Mai jos dorim să vă punem la dispoziţie informaţiile de care aveţi nevoie pentru verificarea şi exercitarea drepturilor dumneavoastră referitoare la protecţia datelor.
1 Cine este operatorul care prelucrează datele?
Operatorul este:
2 Cum pot contacta responsabilul cu protecţia datelor?
Puteţi lua legătura cu responsabilul nostru cu protecţia datelor la adresa:
Responsabil cu protecţia datelor
E-mail: dataprotection@cargobull.com
3 În ce scopuri şi pe baza cărui temei juridic prelucrăm date cu caracter personal
Atunci când navigaţi pe website-ul nostru sau luaţi legătura cu noi în alt mod, primim de la dumneavoastră date cu caracter personal.
În general prelucrăm datele pe baza următoarelor temeiuri juridice:
Atunci când ne acordaţi consimţământul dumneavoastră explicit (articolul 6 alineatul 1 litera a din RGPD), de exemplu, dacă doriţi să vă contactăm direct, să vă abonaţi la newsletterul nostru sau să primiţi oferte publicitare personalizate în funcţie de preferinţele dumneavoastră.
Pentru îndeplinirea obligaţiilor noastre contractuale (articolul 6 alineatul 1 litera b din RGPD), de exemplu, dacă achiziţionaţi produse de la noi.
Ca întreprindere, ne revin diferite obligaţii legale (articolul 6 alineatul 1 litera c din RGPD). De exemplu, în baza legislaţiei fiscale şi comerciale suntem obligaţi să păstrăm anumite documente.
De asemenea, prelucrăm date în temeiul unui interes legitim urmărit de noi sau de un terţ (articolul 6 alineatul 1 litera f din RGPD). Aici sunt incluse, printre altele, prelucrări ale datelor în scopuri de marketing direct, pentru stimularea vânzărilor, pentru securitatea IT şi prevenirea fraudelor, precum şi crearea de profiluri pseudonime de utilizare în scopul analizei şi configurării website-ului în funcţie de necesitate (urmărire).Aveţi dreptul de a vă opune prelucrării datelor în temeiul unui interes legitim, conform articolului 21 alineatul 1 din RGPD.
3.1 Prelucrarea datelor pe website-ul nostru
3.1.1 Contactul cu Schmitz Cargobull
Puteţi să ne adresaţi întrebări şi să ne transmiteţi mesaje prin intermediul formularului de contract, la adresa noastră de e-mail sau prin telefon. Noi vă prelucrăm datele doar pentru a lua legătura cu dumneavoastră pe calea dorită şi pentru a prelucra solicitarea dumneavoastră (temeiul juridic este reprezentat de articolul 6 alineatul 1 litera a sau b din RGPD).
3.1.2 Distribuirea newsletterului nostru
Vă puteţi abona la newsletterul nostru, pentru a primi informaţii despre ofertele actuale, noutăţi despre produse etc. Acesta poate include şi oferte ale grupului Schmitz Cargobull.
Transmiterea de informaţii publicitare către adresa dumneavoastră de e-mail în cadrul newsletterului nostru are loc doar dacă aţi fost de acord cu utilizarea adresei dumneavoastră de e-mail. Bineînţeles vă puteţi retrage în orice moment consimţământul cu privire la transmiterea newsletterelor, efectuând clic pe link-ul de dezabonare din newsletter sau comunicându-ne dorinţa dumneavoastră de dezabonare la adresa info@cargobull.com.
Pentru abonarea la newsletterul nostru folosim aşa-numita procedură double opt in. Aceasta înseamnă că după abonare vă transmitem la adresa de e-mail indicată un mesaj e-mail prin care vă rugăm să confirmaţi că doriţi să primiţi newsletterul. De asemenea, stocăm adresele IP folosite şi momentele abonării şi ale confirmării. În felul acesta putem demonstra abonarea dumneavoastră şi, dacă este cazul, putem clarifica eventuala utilizare abuzivă a datelor dumneavoastră cu caracter personal de către terţi.
3.1.3 Urmărirea newsletterului
Pentru a putea înţelege mai bine modul în care este utilizat newsletterul nostru, la trimiterea newsletterului evaluăm comportamentul dumneavoastră de utilizator. Pentru această evaluare, mesajele e-mail transmise conţin aşa-numite semnalizatoare web, denumite şi pixeli de urmărire. Acestea sunt fişiere de tip imagine cu un singur pixel, care conţin o legătură către website-ul nostru şi ne permit astfel să evaluăm comportamentul dumneavoastră de utilizator. Acest lucru se întâmplă prin utilizarea de semnalizatoare web, care sunt asociate cu adresa dumneavoastră de e-mail şi sunt legate cu un ID propriu. Şi link-urile din cadrul newsletterului conţin aceste semnalizatoare.
Cu datele astfel obţinute creăm un profil de utilizator, pentru a personaliza newsletterul în funcţie de interesele dumneavoastră individuale. Astfel înregistrăm data la care citiţi newsletterul, pe ce link-uri din cadrul acestuia faceţi clic şi deducem de aici interesele dumneavoastră personale. Asociem aceste date cu acţiunile dumneavoastră pe website-ul nostru.
Puteţi să vă opuneţi în orice moment acestei urmăriri efectuând clic pe link-ul special inclus in fiecare e-mail. Aceste informaţii sunt stocate pe perioada cât sunteţi abonat la newsletter. După dezabonare salvăm datele anonim, în scopuri pur statistice.
De asemenea, o astfel de urmărire nu este posibilă dacă aţi dezactivat în mod standard afişarea imaginilor în programul dumneavoastră e-mail. În acest caz newsletterul nu este afişat complet şi este posibil să nu puteţi folosi toate funcţiile. Dacă afişaţi imaginile manual, are loc urmărirea menţionată mai sus.
3.1.4 Alte campanii publicitare efectuate de Schmitz Cargobull
Dacă primim în cadrul unei comenzi adresa dumneavoastră de e-mail şi adresa poştală, putem folosi aceste date, pentru a vă informa în viitor prin e-mail şi prin poştă despre oferte proprii de produse şi servicii similare. În cazul în care nu doriţi să primiţi în viitor informaţii publicitare prin e-mail sau poştă, puteţi să vă opuneţi în orice moment utilizării în scop publicitar a datelor dumneavoastră de contact, cu aplicabilitate în viitor, fără a suporta alte costuri decât costurile de transmitere în baza tarifelor de bază. Puteţi să transmiteţi opoziţia dumneavoastră la următoarele adrese de contact.
Schmitz Cargobull AG, Bahnhofstraße 22, 48612 Horstmar, e-mail: info@cargobull.com
3.1.5 Carieră
Puteţi candida pentru o poziţie în cadrul întreprinderii noastre prin mijloace electronice, în special prin e-mail sau prin intermediul portalului pentru carieră. Datele dumneavoastră sunt folosite exclusiv pentru prelucrarea candidaturii şi sunt prelucrate mai întâi de Schmitz Cargobull AG. Apoi candidatura este transmisă întreprinderii din cadrul grupului Schmitz Cargobull, în care se află poziţia vacantă.
Vă rugăm să ţineţi cont de faptul că mesajele e-mail transmise necriptat nu sunt protejate împotriva accesului.
Dacă aţi candidat pentru o anumită poziţie şi aceasta a fost deja ocupată sau considerăm că sunteţi potrivit şi pentru sau chiar mai potrivit pentru o altă poziţie, ne-am bucura să putem transmite candidatura dumneavoastră mai departe în cadrul întreprinderii. Vă rugăm să ne comunicaţi dacă nu sunteţi de acord cu transmiterea candidaturii.
Datele dumneavoastră cu caracter personal vor fi şterse imediat după finalizarea procedurii de recrutare, respectiv după maxim 6 luni, în cazul în care nu ne-aţi acordat explicit consimţământul pentru stocarea datelor dumneavoastră pe o perioadă mai lungă sau a fost încheiat un contract. Temeiul juridic este reprezentat de articolul 6 alineatul 1 literele a, b şi f din RGPD, precum şi articolul 26 din legea federală germană privind protecţia datelor.
3.1.6 Cum sunt folosite modulele cookie pe acest website?
La utilizarea website-ului nostru, pe calculatorul dumneavoastră sunt salvate module cookie. Modulele cookie sunt mici fişiere de text care sunt salvate pe hard-disk-ul dumneavoastră prin asocierea cu browserul folosit de dumneavoastră şi prin care parvin anumite informaţii entităţii care a plasat modulul cookie. Modulele cookie nu pot executa programe sau transmite viruşi pe calculatorul dumneavoastră. Ele au rolul de a face oferta de internet per ansamblu mai uşor de utilizat şi mai eficientă. Folosim module cookie şi pentru a vă putea identifica cu ocazia vizitelor ulterioare, în cazul în care deţineţi un cont la noi. În caz contrar ar trebuie să vă logaţi din nou la fiecare vizită.
Acest website foloseşte următoarele tipuri de module cookie, volumul şi modul lor de funcţionare fiind explicate mai jos:
Module cookie temporare
Aceste module cookie sunt şterse automat, atunci când închideţi browserul. Printre acestea se numără în special modulele cookie de sesiune. Acestea stochează aşa-numitul ID al sesiunii, cu ajutorul căruia diferitele solicitări ale browserului dumneavoastră pot fi asociate cu sesiunea comună. În felul acesta calculatorul dumneavoastră poate fi recunoscut, atunci când reveniţi pe website-ul nostru. Modulele cookie de sesiune sunt şterse atunci când vă delogaţi sau închideţi browserul.
Aceste module cookie sunt şterse automat după o perioadă prestabilită, care poate varia în funcţie de modulul cookie. Puteţi şterge modulele cookie prin intermediul setărilor de siguranţă ale browserului dumneavoastră.
Module cookie de tip flash
Modulele cookie de tip flash folosite nu sunt înregistrate de browserul dumneavoastră, ci de plug-in-ul flash. De asemenea, folosim obiecte de stocare HTML5, care sunt salvate pe terminalul dumneavoastră. Aceste obiecte stochează datele necesare independent de browserul folosit de dumneavoastră şi nu au o dată automată de expirare. Dacă nu doriţi prelucrarea modulelor cookie de tip flash, trebuie să instalaţi un add-on adecvat, de exemplu, „Better Privacy” pentru Mozilla Firefox (https://addons.mozilla.org/de/firefox/addon/betterprivacy/) sau Adobe Flash Killer Cookie pentru Google Chrome. Puteţi preveni utilizarea obiectelor de stocare HTML5 prin folosirea modului privat al browserului dumneavoastră. De asemenea, recomandăm ştergerea manuală periodică a modulelor cookie şi a istoricului browserului.
Prevenirea modulelor cookie
Puteţi configura setările browserului conform preferinţelor dumneavoastră şi, de exemplu, puteţi refuza plasarea modulelor cookie ale terţilor sau a tuturor modulelor cookie. Vă atragem atenţia că în acest caz este posibil să nu puteţi folosi toate funcţiile acestui website.
3.1.7 Analiza paginilor web
Folosim aplicaţia software pentru servicii de analiză web Matomo (fosta Piwik) (www.matomo.org), un serviciu oferit de InnoCraft Ltd., 150 Willis St, 6011 Wellington, Noua Zeelandă („Matomo”). În cadrul acestui serviciu pot fi create şi interpretate profiluri de utilizare pseudonimizate şi pot fi folosite module cookie. Datele colectate cu tehnologia Matomo (inclusiv adresa dumneavoastră IP pseudonimizată) sunt prelucrate pe serverele noastre.
Informaţiile generate de modulul cookie, cuprinse în profilul pseudonim al utilizatorului, nu sunt folosite pentru identificarea personală a vizitatorului acestui website şi nu sunt asociate cu datele cu caracter personal referitoare la titularul pseudonimului.
Dacă nu sunteţi de acord cu stocarea şi interpretarea acestor date provenite din vizita dumneavoastră, puteţi să vă opuneţi în continuare în orice moment salvării şi utilizării datelor, printr-un clic de mouse. În acest caz, în browserul dumneavoastră va fi salvat un aşa-numit modul cookie opt out, ceea ce are ca urmare faptul că Matomo nu colectează niciun fel de date referitoare la sesiune. Vă rugăm să ţineţi cont de faptul că ştergerea completă a modulelor cookie are ca urmare şi ştergerea modulului cookie opt out, care va trebui eventual reactivat de dumneavoastră.
Temeiul juridic este reprezentat de articolul 6 alineatul 1 litera f din RGPD. Interesul nostru legitim este reprezentat de analiza statistică a comportamentului utilizatorului în scopuri de optimizare şi de marketing.
3.2 Prelucrările datelor la târguri
Dacă ne comunicaţi datele dumneavoastră de contact la târg, de exemplu, dacă ne lăsaţi cartea dumneavoastră de vizită, participaţi la o tombolă (a se vedea 3.1.2.) sau vă abonaţi la newsletterul nostru (a se vedea 3.1.3.), noi înregistrăm aceste date în sistemul nostru CRM. Folosim datele dumneavoastră, pentru a vă contacta conform preferinţelor, pentru a construi o relaţie de afaceri şi pentru a vă transmite materiale informative.
3.3 Prelucrări de date în cadrul asistenţei telefonice
Dacă ne contactaţi telefonic pentru a solicita asistenţă, înregistrăm următoarele datele, dacă sunt necesare pentru prelucrare: numele dumneavoastră, denumirea societăţii, natura solicitării şi, dacă este cazul, datele de contact pentru a vă suna înapoi. Datele dumneavoastră sunt folosite pentru prelucrarea solicitării. Temeiul juridic este reprezentat de articolul 6 alineatul 1 literele b şi f din RGPD.
Convorbirea este înregistrată doar dacă aţi fost explicit de acord cu aceasta (articolul 6 alineatul 1 litera a din RGPD). Convorbirea este înregistrată, pentru a verifica şi a îmbunătăţi calitatea serviciului de asistenţă pentru clienţi.
4 Sunt datele mele transferate către terţi?
Pentru ca Schmitz Cargobull să poată prelucra datele dumneavoastră conform scopurilor descrise anterior, poate fi necesar ca datele dumneavoastră să poată fi consultate şi prelucrate şi de alţi destinatari.
4.1 Destinatari din cadrul grupului Schmitz Cargobull
În anumite cazuri poate fi necesară prelucrarea datelor la nivelul grupului. Prelucrarea datelor în cadrul grupului Schmitz Cargobull este efectuată doar dacă deţinem o permisiune legală în acest sens. Acesta este cazul, de exemplu, când alte întreprinderi ale grupului Schmitz Cargobull prelucrează date pentru noi în calitate de împuterniciţi sau dacă există un interes legitim conform articolului 6 alineatul 1 litera f din RGPD.
4.2 Prestatori externi (împuterniciţi)
Datele dumneavoastră sunt transferate către parteneri de servicii, în măsura în care aceştia acţionează în numele nostru şi susţin Schmitz Cargobull prin prestarea serviciilor lor. De exemplu, dacă vă abonaţi la newsletterul nostru, expedierea mesajelor e-mail este asigurată de un prestator împuternicit.
Prelucrarea datelor dumneavoastră cu caracter personal de către prestatori împuterniciţi este efectuată conform prevederilor articolului 28 din RGPD privind prelucrarea datelor de către împuterniciţi.
4.3 Alţi prestatori, parteneri şi terţi
Schmitz Cargobull poate colabora cu alţi parteneri, dacă acest lucru este necesar pentru îndeplinirea ofertelor noastre de servicii sau dacă suntem obligaţi legal să divulgăm datele.
Noi acordăm importanţă prelucrării datelor dumneavoastră în cadrul UE. Cu toate acestea se poate întâmpla să folosim prestatori de servicii care îşi desfăşoară activitatea în afara UE. În aceste cazuri ne asigurăm că înainte de transferul datelor dumneavoastră cu caracter personal, este asigurat un nivel adecvat al protecţiei datelor. Aceasta înseamnă că prin intermediul contractelor standard UE sau al unei decizii privind caracterul adecvat al nivelului de protecţie, de exemplu, scutul de confidenţialitate UE, se obţine un nivel al protecţiei datelor comparabil cu standardele din cadrul UE.
5 Cât timp sunt stocate datele mele?
Noi ştergem datele cu caracter personale ale persoanei vizate de îndată ce scopul stocării nu mai este necesar şi termenele legale de păstrare nu contravin ştergerii.
6 Ce drepturi îmi revin şi cum le pot exercita?
Dumneavoastră aveţi faţă de noi următoarele drepturi referitoare la datele cu caracter personal care vă privesc:
6.1 Drepturi generale
Aveţi dreptul la acces, rectificare, ştergere, restricţionarea prelucrării, opoziţie împotriva prelucrării şi portabilitatea datelor. În măsura în care prelucrarea are la bază consimţământul dumneavoastră, aveţi dreptul de a vă retrage consimţământul în ceea ce ne priveşte, cu aplicabilitate în viitor.
6.2 Drepturile la prelucrarea datelor în temeiul unui interes legitim
Conform articolului 21 alineatul 1 din RGPD aveţi dreptul de a vă opune în orice moment, din motive legate de situaţia dumneavoastră particulară, prelucrării datelor cu caracter personal care vă privesc, în temeiul articolului 6 alineatul 1 litera e din RGPD (prelucrarea datelor în interes public) sau în temeiul articolului 6 alineatul 1 litera f din RGPD (prelucrarea datelor în scopul unui interes legitim). Acest drept este valabil şi în ceea ce priveşte crearea de profiluri în baza prezentelor dispoziţii. În cazul opoziţiei dumneavoastră, nu vom mai prelucra datele dumneavoastră cu caracter personal, cu excepţia situaţiei în care putem demonstra că avem motive legitime imperioase care justifică prelucrarea şi care prevalează asupra intereselor, drepturilor şi libertăţilor dumneavoastră sau în cazul în care prelucrarea are ca scop constatarea, exercitarea sau apărarea unui drept în instanţă.
6.3 Drepturile în cazul marketingului direct
În situaţia în care prelucrăm datele dumneavoastră cu caracter personal în scopul marketingului direct, conform articolului 21 alineatul 2 din RGPD aveţi dreptul de a vă opune în orice moment prelucrării datelor dumneavoastră cu caracter personal în scopul unui astfel de marketing, inclusiv creării de profiluri, în măsura în care aceasta este legată de marketingul direct respectiv.
În cazul opoziţiei faţă de prelucrarea în scopul marketingului direct, nu vom mai prelucra datele dumneavoastră cu caracter personal pentru aceste scopuri.
6.4 Dreptul de a depune o plângere în faţa unei autorităţi de supraveghere
De asemenea, aveţi dreptul de a depune o plângere în faţa unei autorităţi de supraveghere cu privire la prelucrarea de către noi a datelor dumneavoastră cu caracter personal.
7.1.1 Modificările declaraţiei de confidenţialitate
Această declaraţie de confidenţialitate este modificată curent în cadrul dezvoltării internetului sau a ofertei noastre. Vom comunica în timp util pe această pagină modificările. Pentru a vă informa în ceea ce priveşte situaţia actuală a prevederilor noastre referitoare la utilizarea datelor, această pagină ar trebui accesată periodic.
7.1.2 Link-uri către alte website-uri
Website-urile noastre pot conţine link-uri către website-uri ale altor furnizori. Vă atragem atenţia că prezenta declaraţie de confidenţialitate este valabilă exclusiv pentru website-urile Schmitz Cargobull. Nu avem nicio influenţă şi nu controlăm dacă alţi furnizori respectă prevederile aplicabile referitoare la protecţia datelor.